作者:白居易
標題:答故人
內容:故人對酒歎，歎我在天涯。見我昔榮遇，念我今蹉跎。問我為司馬，官意複如何。答雲且勿歎，聽我為君歌。我本蓬蓽人，鄙賤劇泥沙。讀書未百卷，信口嘲風花。自從筮仕來，六命三登科。顧慚虛劣姿，所得亦已多。散員足庇身，薄俸可資家。省分輒自愧，豈為不遇耶。煩君對杯酒，為我一諮蹉。